Jyske Efterretninger, 1792-02-03
For Extrasessionen, som bestaaer af en derigerende Commissair, af Amtmanden i et hvert Amt, og af Krigs= og Land=Commissairen, saavidt hans District, strækker, fremstilles daglig sogneviis Mandskabet fra 18 til 40 Aars Alder. De yngere ere frie for at mode, men deres Navne, Fødested, Alder, Opholdsted, o. s. v. antegnes ligesaa fuldt som de Mødendes. Daglig indrulleres omtrent 4 til 500 Mennesker, hvert Sogn for sig selv, hvad enten det indeholder et Par Dosin, eller nogle hundrede Personer. - Jndrulleringsmaaden er denne: To Sessions Secretairer tilligemed Amtmand, og Krigs- og Land=Commissairens Skrivere føre efter vedkommende Proprietair, eller om det er Strøegods, da efter den vedkommende Amtsforvalters Dictamen, fire ligelydende Protocoller, hvoraf den første koldes Lægdsrulle. Den kaldes saaledes, fordi den indeholder et Sogns, det er, et heelt Lægds Mandskab; og Sessionens Decision er i Henseende til visse Folks Bestemmelse efter deres Alder, Høide, Helbred og andre Omstændigheder. Ligeledes indholdes derudi Sessionens Kiendelser, for saavidt samme behøves til at afgiøre en og anden deels fra Mandskabets, deels fra Proprietairernes Side, nedlagt Paastand, for Ex, om Befrielse fra Udskrivning i Følge Documenter; om Frihedspassers Gyldighed og Ugyldighed; om en og anden Karls Udløsning, ved at stille en anden Utienstpligtig i sit Sted; om gamle Gaardmænds og Gaardbrugende Enkers Understøttelse, ved at bevilge dem en Søn fri fra Udskrivning; om Fornærmelse, der kan være begaaet imod en Landsoldat, førend Forordningen af 20 Junii 1788 udkom, ved at sælge ham til en anden Mand, der indsætter ham som Soldat; om Fæstebreves Gyldighed, for saavidt de skulle sigte til at befrie en Karl fra Krigstienesten, o. s. v. - Denne Lægdsrulle underskrives paa samme Dag, den skrives, af Sessionens Deputerede, og medgives Sognets eneste Lægdsmand, hvilken, tilligemed de forrige Lægdsmænd, endeel gamle Gaardmænd og Sognets unge Mandskab have været Vidner ved den heele Handling fra først til sidst, følgelig ere Sognets Folk, i det mindste den oplyste Deel deraf, i Stand, endnu den samme Aften ved deres Hiemkomst, og siden efter, saa ofte som de selv ville, at undersøge Sessionens Handlinger, og at bedømme efter de dem velbekiendte Regler, om man har havt Kongens Lov, billighed, Menneskekierlighed, Opmærksomhed paa Statens og hver enkelte Mands Velgaaende, til Formaal eller ikke. – End videre ere de i Stand at bedømme, om man har overgaaet nogen Karl, hvis Alder, Høide eller Legemsbeskaffenhed tillod, at udskrive ham til Soldat, om man har bevilget andre end gamle affældige Gaardmænd og Gaardbrugende Enker, item en og anden Lægdsmand, der har et talrigt Lægd at forestaae, hver en Søn til Hielp, ligeledes ere de beqvemme til at domme, hvorvidt de med Legemsfeil eller ulæggelig Sygdom beheftede og af Sessionen med Friheds Pas forsynede Folk ere forsvarligen af Sessionens Chirurgus undersøgte eller ikke. - Her finder altsaa ikke Persons Anseelse, Bestikkelse, Had, Avind, Egennytte o. s. v. Sted, saa Bondestanden kan være tryg og sikker for alt det, der kaldes uretfærdig Behandling, saalænge der ere ærekiære Mænd ved Arbeidet, der i det mindste have saamegen Agtelse for sig selv, at de ikke forsætlig vilde iblandt Almuen lade sig stemple med Uærligheds Brændemærke. Slutningen følger.)